Az Iszlám Állam 45 embere halt meg ételmérgezésben | Központ
Az Iszlám Állam 45 embere halt meg ételmérgezésben
Központ július 8, 2015 Külföld
Moszulban az iftár – a ramadán alatt a napnyugtát követő lakoma – után az Iszlám Állam 45 harcosa halt meg ételmérgezésben.
Azt egyelőre nem tudni, hogy szándékosan mérgezték meg az ételüket, vagy a már korábban megromlott az, amit ettek. Az iftáron összesen 145-en vettek részt. Nem ez lenne az első eset, ha bebizonyosodik, hogy szándékos mérgezés történt. Tavaly novemberben állítólag a Szabad Szíriai Hadseregnek sikerült az ételükbe mérget keverniük. Igaz, ezt a hírt később senki sem erősítette meg hivatalosan.
A több mint egymillió lakosú Moszul az Iszlám Állam által ellenőrzött legnagyobb település, júniusban foglalták el.